/* KOM/2011/0322 lopull. - NLE 2011/0151 */ Ehdotus NEUVOSTON ASETUS Kiinan kansantasavallasta peräisin olevan kumariinin tuontia koskevien polkumyynnin vastaisten toimenpiteiden päättämisestä





PERUSTELUT 1. EHDOTUKSEN TAUSTA 2. Ehdotuksen perustelut ja tavoitteet Tämä ehdotus koskee polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta 30. marraskuuta 2009 annetun neuvoston asetuksen (EY) N:o 1225/2009, jäljempänä ’perusasetus’, soveltamista Kiinan kansantasavallasta peräisin olevan kumariinin tuontia koskevassa menettelyssä. - Yleinen tausta Ehdotus perustuu perusasetuksen soveltamiseen ja tutkimukseen, joka tehtiin perusasetuksessa säädettyjen sisältöä ja menettelyjä koskevien vaatimusten mukaisesti. - Voimassa olevat aiemmat säännökset Neuvoston asetus (EY) N:o 600/1996[1], annettu 25. maaliskuuta 1996, lopullisen polkumyyntitullin käyttöönotosta Kiinan kansantasavallasta peräisin olevan kumariinin tuonnissa. Neuvoston asetus (EY) N:o 769/2002[2], annettu 7. toukokuuta 2002, lopullisen polkumyyntitullin käyttöönotosta Kiinan kansantasavallasta peräisin olevan kumariinin tuonnissa. Neuvoston asetus (EY) N:o 2272/2004[3], tehty 22. joulukuuta 2004, Kiinan kansantasavallasta peräisin olevan kumariinin tuonnissa asetuksella (EY) N:o 769/2002 käyttöön otetun lopullisen polkumyyntitullin laajentamisesta koskemaan kumariinin tuontia Intiasta ja Thaimaasta riippumatta siitä, onko tuotteen alkuperämaaksi ilmoitettu Intia tai Thaimaa. Komission päätös (EY) N:o 3/2005[4], tehty 3. tammikuuta 2005, Kiinan kansantasavallasta peräisin olevan kumariinin tuonnissa neuvoston asetuksella (EY) N:o 769/2002 käyttöön otettujen polkumyyntitoimenpiteiden kiertämistä tuomalla kumariinia Intiasta ja Thaimaasta riippumatta siitä, onko tuotteen alkuperämaaksi ilmoitettu Intia tai Thaimaa, koskevan tutkimuksen yhteydessä tarjotun sitoumuksen hyväksymisestä. Neuvoston asetus (EY) N:o 1650/2006[5], annettu 7. marraskuuta 2006, Kiinan kansantasavallasta peräisin olevan kumariinin tuonnissa asetuksella (EY) N:o 769/2002 käyttöön otetun lopullisen polkumyyntitullin laajentamisesta koskemaan kumariinin tuontia Indonesiasta ja Malesiasta riippumatta siitä, onko tuotteen alkuperämaaksi ilmoitettu Indonesia tai Malesia. Neuvoston asetus (EY) N:o 654/2008[6], annettu 29. huhtikuuta 2008, lopullisen polkumyyntitullin käyttöön ottamisesta Kiinan kansantasavallasta peräisin olevan kumariinin tuonnissa, sellaisena kuin se on laajennettuna koskemaan Intiasta, Thaimaasta, Indonesiasta ja Malesiasta lähetetyn kumariinin tuontia riippumatta siitä, onko kumariinin alkuperämaaksi ilmoitettu Intia, Thaimaa, Indonesia tai Malesia.. - Johdonmukaisuus suhteessa unionin muuhun politiikkaan ja muihin tavoitteisiin Ei sovelleta. 3. KUULEMISET JA VAIKUTUSTEN ARVIOINTI 4. Intressitahojen kuuleminen Menettelyn osapuolilla on perusasetuksen säännösten mukaisesti ollut tilaisuus puolustaa etujaan tämän tutkimuksen yhteydessä. - Asiantuntijatiedon käyttö Ulkopuolisten asiantuntijoiden käyttö ei ollut tarpeen. - Vaikutusten arviointi Ehdotus perustuu perusasetuksen täytäntöönpanoon. Perusasetuksessa ei säädetä yleisestä vaikutusten arvioinnista, mutta se sisältää tyhjentävän luettelon arvioitavista edellytyksistä. 5. EHDOTUKSEEN LIITTYVÄT OIKEUDELLISET NÄKÖKOHDAT 6. Ehdotetun toimen lyhyt kuvaus Komissio pani 5. marraskuuta 2010 omasta aloitteestaan vireille polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta annetun neuvoston asetuksen (EY) N:o 1225/2009 11 artiklan 3 kohdan mukaisen osittaisen, polkumyyntitoimenpiteiden aiheuttamaa vahinkoa koskevan välivaiheen tarkastelun, joka koski Kiinan kansantasavallasta peräisin olevan kumariinin tuontia, sellaisena kuin se on laajennettuna koskemaan Intiasta, Thaimaasta, Indonesiasta ja Malesiasta lähetetyn kumariinin tuontia riippumatta siitä, onko kumariinin alkuperämaaksi ilmoitettu Intia, Thaimaa, Indonesia tai Malesia. Tutkimuksen tarkoituksena oli selvittää, tuotetaanko kumariinia enää Euroopan unionissa, ja jos tuotetaan, aiheutuuko polkumyyntituonnista haittaa unionin tuotannonalalle. Komissiolle on ilmoitettu, että ainoa tunnettu EU:ssa toimiva kumariinin tuottaja, joka muodosti unionin tuotannonalan nykyisten toimenpiteiden käyttöönoton perustana olleessa tutkimuksessa, on päättänyt lopettaa kumariinin tuotannon Euroopan unionissa elokuun lopussa 2010. Tällä hetkellä eurooppalaisilla yrityksillä ei ole muuta vaihtoehtoa kuin kumariinin tuonti. Komissio ei ole havainnut väitteitä, joiden mukaan unionin etu oikeuttaisi jatkamaan nykyään voimassaolevia polkumyynnin vastaisia toimenpiteitä, ja ehdottaa näin ollen toimenpiteiden kumoamista. Tästä syystä ehdotetaan, että neuvosto hyväksyy liitteenä olevan ehdotuksen asetukseksi, joka olisi julkaistava Euroopan unionin virallisessa lehdessä mahdollisimman pian, kuitenkin viimeistään 12. heinäkuuta 2011. - Oikeusperusta Neuvoston asetus (EY) N:o 1225/2009, annettu 30. marraskuuta 2009, polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta. - Toissijaisuusperiaate Ehdotus kuuluu Euroopan unionin yksinomaiseen toimivaltaan. Sen vuoksi siihen ei sovelleta toissijaisuusperiaatetta. - Suhteellisuusperiaate Ehdotus on suhteellisuusperiaatteen mukainen seuraavista syistä: Toimintatapa on kuvattu edellä mainitussa perusasetuksessa, eikä mahdollisuutta kansallisiin päätöksiin anneta. Vaatimusta, jonka mukaan unionille, kansallisille viranomaisille, alue- ja paikallisviranomaisille, talouden toimijoille ja kansalaisille aiheutuvan taloudellisen ja hallinnollisen rasituksen olisi pysyttävä mahdollisimman pienenä ja oltava oikeassa suhteessa tavoitteeseen, ei sovelleta. - Sääntelytavan valinta Ehdotettu sääntelytapa: asetus. Muut sääntelytavat eivät soveltuisi seuraavasta syystä: Muut sääntelytavat eivät tule kyseeseen, sillä perusasetuksessa ei säädetä muista vaihtoehdoista. 7. TALOUSARVIOVAIKUTUKSET Ehdotuksella ei ole vaikutuksia unionin talousarvioon. 2011/0151 (NLE) Ehdotus NEUVOSTON ASETUS Kiinan kansantasavallasta peräisin olevan kumariinin tuontia koskevien polkumyynnin vastaisten toimenpiteiden päättämisestä EUROOPAN UNIONIN NEUVOSTO, joka ottaa huomioon Euroopan unionin toiminnasta tehdyn sopimuksen, ottaa huomioon polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta 30 päivänä marraskuuta 2009 annetun neuvoston asetuksen (EY) N:o 1225/2009[7], jäljempänä ’perusasetus’, ja erityisesti sen 9 artiklan ja 11 artiklan 2 kohdan, ottaa huomioon ehdotuksen, jonka Euroopan komissio, jäljempänä ’komissio’, on tehnyt neuvoa-antavaa komiteaa kuultuaan sekä katsoo seuraavaa: 8. MENETTELY 9. Voimassa olevat toimenpiteet 10. Tällä hetkellä voimassa olevat toimenpiteet ovat Kiinan kansantasavallasta peräisin olevan kumariinin tuontia, sellaisena kuin se on laajennettuna koskemaan Intiasta, Thaimaasta, Indonesiasta ja Malesiasta lähetetyn kumariinin tuontia riippumatta siitä, onko kumariinin alkuperämaaksi ilmoitettu Intia, Thaimaa, Indonesia tai Malesia, koskevalla neuvoston asetuksella (EY) N:o 654/2008[8] käyttöön otettu lopullinen polkumyyntitulli sekä yhdeltä intialaiselta tuottajalta (Atlas Fine Chemicals Pvt. Ltd) hyväksytty sitoumus[9]. 11. Tarkastelun perusteet 12. Komissiolle ilmoitettiin, että ainoa kumariinin tuottaja, joka muodosti unionin tuotannonalan nykyisten toimenpiteiden käyttöönoton perustana olleessa tutkimuksessa, oli päättänyt lopettaa kumariinin tuotannon Euroopan unionissa elokuun lopussa 2010. 13. Vireillepano 14. Neuvoa-antavaa komiteaa kuultuaan komissio ilmoitti Euroopan unionin virallisessa lehdessä[10] julkaistulla ilmoituksella sellaisen osittaisen, polkumyyntitoimenpiteiden aiheuttamaa vahinkoa koskevan välivaiheen tarkastelun vireillepanosta, joka koski Kiinan kansantasavallasta peräisin olevan kumariinin tuontia, sellaisena kuin se on laajennettuna koskemaan Intiasta, Thaimaasta, Indonesiasta ja Malesiasta lähetetyn kumariinin tuontia riippumatta siitä, onko kumariinin alkuperämaaksi ilmoitettu Intia, Thaimaa, Indonesia tai Malesia. 15. Komissio ilmoitti virallisesti tarkastelua koskevan tutkimuksen aloittamisesta unionin tuottajille ja Kiinan kansantasavallan edustajille. Asianomaisille osapuolille annettiin tilaisuus esittää näkökantansa kirjallisesti ja pyytää saada tulla kuulluiksi vireillepanoilmoituksessa asetetussa määräajassa. 16. Tarkasteltavana oleva tuote 17. Tarkasteltavana oleva tuote on Kiinan kansantasavallasta peräisin oleva kumariini, joka luokitellaan tällä hetkellä CN-koodiin ex 2932 21 00, jäljempänä ’tarkasteltavana oleva tuote’. 18. Päätelmät ja menettelyn päättäminen 19. Tutkimuksessa on vahvistettu, että Euroopan ainoa tarkasteltavana olevan tuotteen tuottaja on lopullisesti sulkenut tuotantolaitoksensa elokuussa 2010. 20. Komissio katsoo, että tämä menettely olisi päätettävä, koska tarkastelua koskevassa tutkimuksessa ei tullut esiin sellaisia seikkoja, joiden vuoksi menettelyn päättäminen ei olisi unionin edun mukaista. Asianomaisille osapuolille tiedotettiin asiasta ja annettiin mahdollisuus esittää huomautuksia. Komissiolle ei ole toimitettu huomautuksia, joiden mukaan menettelyn päättäminen olisi unionin edun vastaista. 21. Komissio päättelee, että polkumyyntimenettely Kiinan kansantasavallasta peräisin olevan kumariinin tuonnissa, sellaisena kuin se on laajennettuna koskemaan Intiasta, Thaimaasta, Indonesiasta ja Malesiasta lähetetyn kumariinin tuontia riippumatta siitä, onko kumariinin alkuperämaaksi ilmoitettu Intia, Thaimaa, Indonesia tai Malesia, olisi päätettävä, ON HYVÄKSYNYT TÄMÄN ASETUKSEN: 1 artikla Kumotaan CN-koodiin ex 2932 21 00 kuuluvan Kiinan kansantasavallasta peräisin olevan kumariinin tuonnissa, sellaisena kuin se on laajennettuna koskemaan Intiasta, Thaimaasta, Indonesiasta ja Malesiasta lähetetyn kumariinin tuontia riippumatta siitä, onko kumariinin alkuperämaaksi ilmoitettu Intia, Thaimaa, Indonesia tai Malesia, käyttöön otetut polkumyynnin vastaiset toimenpiteet ja päätetään kyseistä tuontia koskeva menettely. 2 artikla Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä . Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä […]. Neuvoston puolesta Puheenjohtaja [1] EYVL L 086, 4.4.1996, s. 1. [2] EYVL L 123, 9.5.2002, s. 1. [3] EUVL L 396, 31.12.2004, s. 19. [4] EUVL L 1, 4.1.2005, s. 15. [5] EUVL L 311, 10.11.2006, s. 1. [6] EUVL L 183, 11.7.2008, s. 1. [7] EUVL L 343, 22.12.2009, s. 51. [8] EUVL L 183, 11.7.2008, s. 1. [9] EUVL L 1, 4.1.2005, s. 15. [10] EUVL C 299, 5.11.2010, s. 4.